COM7 ร่วงกว่า 3% กูรูคาดถูกขายทำกำไรหลังราคาขึ้นแรง
COM7 ร่วงกว่า 3% กูรูคาดถูกขายทำกำไรหลังราคาขึ้นแรง ล่าสุด ณ เวลา 11.46 น. อยู่ที่ 11.30 บาท ลบ 0.40 บาท หรือ 3.42% สูงสุด 11.40 บาท ต่ำสุด 11.00 บาท ด้วยมูลค่าซื้อขาย 970.23 ล้านบาท
2 ก.ย. 2559

ผู้สื่อข่าวรายงานว่า ราคาหุ้นบริษัท คอมเซเว่น จำกัด (มหาชน) หรือ COM7 ล่าสุด ณ เวลา 11.46 น. อยู่ที่ 11.30 บาท ลบ 0.40 บาท หรือ 3.42% สูงสุด 11.40 บาท ต่ำสุด 11.00 บาท ด้วยมูลค่าซื้อขาย 970.23 ล้านบาท ขณะที่ดัชนีหุ้นไทยโดยรวมลบ 1.09%

โดย นายภาดล วรรณรัตน์ ผู้อำนวยการฝ่ายวิเคราะห์หลักทรัพย์ บริษัทหลักทรัพย์เมย์แบงก์ กิมเอ็ง (ประเทศไทย) จำกัด (มหาชน) หรือ บล.เมย์แบงก์ กิมเอ็ง (ประเทศไทย) เปิดเผยว่า ราคาหุ้น COM7 ปรับตัวลงคาดว่าจะเป็นแรงขายทำกำไรหลังจากที่ราคาหุ้นได้ปรับตัวขึ้นไปมากแล้ว ซึ่งราคาหุ้นได้ปรับขึ้นถึง 117% นับจากปลายปีที่แล้วที่อยู่แถว 5.15 บาท อีกทั้งเมื่อสองวันก่อนที่ผ่านมาก็มีการเล่นกันขึ้นมารับเรื่องการเปิดตัว iPhone 7 และ iPhone 7 Plus ภายในเดือนก.ย.ไปแล้วด้วย ทั้งนี้ ให้แนวรับ 10.5-11 บาท ส่วนแนวต้าน 12 บาท